Itävallan Grand Prix 2014

Itävallan Grand Prix 2014 (virallisesti Formula 1 Grosser Preis Von Österreich 2014) oli Formula 1 -kauden 2014 8. osakilpailu, joka ajettiin 22. kesäkuuta 2014 Red Bull Ringillä Itävallassa. Edellisen kerran radalla ajettiin kilpaa kaudella 2003, joten F1-sirkus palasi Itävaltaan 11 vuoden tauon jälkeen. Kilpailun voitti Nico Rosberg.

Viikonlopun aikataulu ja sää

Aika-ajot

Tulokset 

 Sergio Pérezin sijoitusta pudotettiin viidellä edellisen kilpailun kolaroinnin takia.
 Max Chiltonin sijoitusta pudotettiin kolmella edellisen kilpailun kolaroinnin takia.

Kilpailu 
Paalupaikalle kauden kahdeksannessa osakilpailussa ajoi Williamsin Felipe Massa ja toiseen ruutuun ajoi Massan tallikaveri Valtteri Bottas. Startissa Massa piti oman paikkansa, mutta kolmannesta ruudusta lähtenyt Mercedeksen Nico Rosberg onnistui ohittamaan Bottaksen ja nousi toiseksi, mutta seuraavalla suoralla Bottas otti paikkansa takaisin. Aika-ajoissa epäonnistunut Lewis Hamilton lähti matkaan yhdeksännestä ruudusta, mutta nousi jo avauskierroksella neljänneksi, Nico Rosbergin perään.

Toisen kierroksen alussa Red Bullin Sebastian Vettel kärsi tekniikkamurheista ja Vettel joutui pysäyttämään autonsa radan varteen. Kierrosta myöhemmin saksalainen sai kuitenkin autonsa liikkeelle, ollen jo kierroksen kärkeä perässä. Myöhemmin kilpailussa Vettel osui Sauberin Esteban Gutiérreziin ja rikkoi etusiipeään. Seuraavalta kierrokselta Vettel keskeytti Red Bullin kotiradalla. Gutiérrez pystyi jatkamaan matkaansa ilman ongelmia. Meksikolaisen ensimmäisellä varikkopysähdyksellä sattunut moka kuitenkin söi aikaa - rengas ei ollut kunnolla kiinni ja Gutiérrez lähti liikkeelle pysäyttäen autonsa varikkosuoralle. Gutiérrez sai seuraavaan kilpailuun kymmenen lähtöruudun rangaistuksen. Varikkopysähdysten yhteydessä Rosberg nousi kilpailun kärkeen, Hamilton toiseksi, ja Bottas putosi kolmanneksi. Massa pudotettiin neljänneksi. Daniil Kvjat keskeytti kierroksella 24 jousituksen petettyä. Kvjatin tallikaveri Jean-Éric Vergne keskeytti kierroksella 59 jarrujen hajottua.

Kilpailun voittoon ajoi Nico Rosberg ennen Lewis Hamiltonia. Valtteri Bottas ajoi kilpailussa kolmanneksi ja otti uransa ensimmäisen palkintosijan. Samaisessa kilpailussa hänestä tuli kautta aikojen seitsemäs suomalainen, joka on ajanut F1:ssä palkintokorokkeelle. Paalulta startannut Felipe Massa ajoi neljänneksi. Viimeisellä kierroksella Daniel Ricciardo onnistui ohittamaan Nico Hülkenbergin ja nousi kahdeksanneksi. Kimi Räikkönen ajoi kymmenenneksi. Kilpailun nopeimman kierrosajan ajoi Force Indian Sergio Pérez (1.12,142), joka sijoittui kilpailussa kuudenneksi lähdettyään ruudusta 16 Kanadan Grand Prix'sta saadun lähtöruuturangaistuksen myötä.

Tulokset 

 Romain Grosjean lähti kilpailuun varikolta vaihdelaatikon vaihtamisen takia.

Johtokierrokset

Muuta 
 Felipe Massan uran 200. kilpailu.
 Williamsin ensimmäinen eturivin valtaus sitten 2003 Saksan GP:n.
Williamsin ensimmäinen paalupaikka sitten Espanjan Grand Prix 2012.
 Valtteri Bottaksen 1. eturivin lähtöruutu, palkintosija ja johtokierros.
 Mercedeksen 20. voitto.

Sijoitukset kilpailun jälkeen 

Huom!: Vain viiden parhaan sijoitukset sisällytetty.

Lähteet 

2014
Osakilpailut Formula 1 -kaudella 2014